section_heading: Društvo danas
paragraph_text: U drugoj godini svog djelovanja KUD Sarvaš promijenio je vodstvo. Trenutni predsjednik je Bojan Amanović, magistar pedagogije i magistar edukacije povijesti, dok Silvija Herceg ostaje potpredsjednica. Društvo i dalje broji sličan broj članova, ali uz veliki napredak obogaćivanja inventara nastupi su sve brojniji te članice i članovi ostaju zapaženi zbog studioznog rada i vjernog prikazivanja tradicije i nošnji. Pri KUD-u ne djeluje tamburaški orkestar već se njeguju plesovi i pjesme uz tamburu samicu i gajde. Dječju sekciju trenutno vodi Zvjezdana Tot.